ปกติเป็นคนที่ประจำเดือนมาไม่สม่ำเสมอทุกเดือนอยู่แล้ว แต่ตั้งค่าในแอพแจ้งเตือนรอบเดือนจะมาวันที่26 มีอะไรกันกับแฟนวันที่29ที่ผ่านมา แบบป้องกันใส่ถุง แฟนเอาออกมาเสร็จข้างนอกในถุง หลังจากนั้นเป็นโควิดวันที่31 เมื่อวันที่6ที่ผ่านมามีเลือดออกเป็นสีน้ำตาลมา4วันแล้ว เลือดสีน้ำตาลคืออะไรคะ
สวัสดีค่ะ Abcdefgh,การมีเพศสัมพันธ์ในวันที่ 29 ก.ค. หากใส่ถุงยางอนามัยป้องกัน และใช้วิธีการหลั่งนอกร่วมด้วย โอกาสในการตั้งครรภ์ก็ถือว่ามีน้อยมากค่ะสำหรับเลือดสีน้ำตาลที่ออกมาตั้งแต่วันที่ 6 ส.ค. จนถึงวันนี้ เนื่องจากไม่ใช่ช่วงที่ประจำเดือนควรจะมา (ตามที่กล่าวประจำเดือนน่าจะมาประมาณวันที่ 26 ) เลือดดังกล่าว อาจเกิดจากสาเหตุ- การทำงานผลิตฮอร์โมนของรังไข่ผิดปกติ โดยอาจเป็นผลมาจากการติดเชื้อโควิด 19 ได้- มีการตั้งครรภ์ แล้วมีภาวะแทรกซ้อนเกิดขึ้น โดยเลือดที่ออกก่อนหน้านั้น อาจไม่ใช่ประจำเดือนก็ได้- มีมดลูกอักเสบ แต่มักที่ตกขาวที่ผิดปกติ และอาการปวดท้องน้อยร่วมด้วย- มีโรคต่างๆ ของมดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในวัยกลางคนขึ้นไป- มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้นหากก่อนหน้าวันที่ 29 ก.ค. ได้มีเพศสัมพันธ์มาก่อน แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดที่ออกมีปริมาณไม่มาก ก็อาจสังเกตเลือดที่ออกไปก่อนค่ะ หากหยุดไหลใน 1-2 วันต่อจากนี้ อาจเกิดจากการผลิตฮอร์โมนของรังไข่ที่ผิดปกติได้ แต่หากยังคงออกต่อเนื่องหลายวัน ไม่หายไป ก็ควรไปพบสูติ-นรีแพทย์เพื่อตรวจหาสาเหตุค่ะ